ai4bharat/Pralekha huggingface dataset:
مکانات اور شہری غریبی کے خاتمے کی وزارت
سی ٹی آئی -2019 میں 32 ملکوں کے دوہزار 500سے زیادہ مندوبین نے شرکت کی
نئیدہلی4 مارچ ۔ہاؤسنگ اور شہری امور کی وزار ت کے سکریٹری جناب درگاشنکر مشرا نے بتایا ہے کہ سی ٹی آئی 2019 میں 32 ملکوں کے دو ہزار 500سے زیادہ مندوبین نے شرکت کی ۔گلوبل ہاؤسنگ ٹکنالوجی چیلنج ایکسپو کم کانفرنس تقریب میں ایک پریس کانفرنس سے خطاب کرتے ہوئے انہوں نے بتایا کہ لائٹ ہاؤس پروجیکٹوں کے لئے چھ شہروں کی نشاندہی کی گئی ہے، جو ’’ لائیو لیباریٹری کے طور پر کام انجام دیں گے ۔ یہ ہیں راجکوٹ  رانچی  اندور چنئی  اگرتلہ  اور لکھنؤ
انہوں نے مزید بتایا کہ ٹیکنیکل جائزہ کمیٹی نے امریکہ ،فن لینڈ ، آسٹریلیا ،اسپین ،فرانس ،جنوبی کوریا اور اٹلی کی ٹکنالوجی سمیت 25 ملکوں کی 32 نئی ٹکنالوجیوںوالی 54 کمپنیوں کا جائزہ لیا ۔ امید ہے کہ یہ ٹکنالوجی نہ صرف جیتنے والی ریاستوںمیں اختیار کی جائے گی بلکہ دوسری ریاستوں یا مرکز کے زیر انتظام علاقوںمیں بھی ۔ایم او ایچ یواے اور دیگر وزارتوں میں ، جن میں تعمیراتی کام چل رہا ہے۔ سی ٹی آئی 2019 میں ڈسپلے میں جدید اور اختراعی ٹکنالوجیاں اختیار کرنے پر بھی غوروخوض کیا جارہا ہے ۔
جناب مشرا نے بتایا کہ ملک کی ٹکنالوجی فراہم کرنے والی امکانی 78 کمپنیوں نے ماہرین کی جیوری کے سامنے پریذینٹیشن دئے ،جن میں ممبئی کی روبوٹک موبائل تعمیر، بنگلور کی ، بنگلور سے تعلق رکھنے والی تعمیرات میں تھری ڈی پرنٹنگ پر بھی پریذینٹیشن شامل ہے ۔
تعمیراتی ٹکنالوجی انڈیا  دوسال میں ایک بار منعقدہونے والی تقریب ہے ۔ اس تقریب کی میز بانی میں ناریڈ کو اور کریڈائی ، ہاؤسنگ اور شہری امور کی وزارت کی مددسے پیش پیش رہے گی۔
اس کانفرنس میں چار مکمل اجلاس اور چھ تکنیکی اجلاس ہوں گے ، جن میں ایک عالمی کیفے اور تین ماسٹر کلاسز ہوں گی۔
اس تقریب کا افتتاح ہاؤسنگ اورشہری امور کے وزیر مملکت جناب ہردیپ سنگھ پوری کی موجودگی میں وزیراعظم جناب نریندر مودی نے کیا تھا۔
۰۰۰۰۰۰۰۰۰۰۰۰۰۰۰۰۰۰۰۰۰
(Visitor Counter : 62
وزیراعظم کا دفتر
وزیراعظم نے پدماوبھوشن ،سرانیرودھجوگناتھ کے انتقال پُرملال پرتعزیت کا اظہار کیا
نئی دہلی، 04 جون2021: وزیراعظم جناب نریندر مودی نے سرانیرودجوگناتھ کے انتقال پُرملال پرتعزیت کا اظہار کیا ہے۔
ایک ٹویٹ میں جناب مودی نے کہا :
’’ ایک عظیم رہنما اور محب وطن ،پدماوبھوشن سرانیرودھ جوگناتھ، جدید موریشس کے معمار تھے۔ وہ قابل فخر پرواسی بھارتیہ تھے۔ انہوں نے ایسے خصوصی باہمی تعلقات استوار کرنے میں مدد کی ، جنہیں ان کی وصیت سے استفادہ ہوگا۔ ان کے خاندان اور ماریشس کی عوام سے تعزیت کرتا ہوں ۔اوم شانتی ۔‘‘
پیٹرولیم اور قدرتی گیس کی وزارت
جناب رامیشور تیلی نے آزادی کا امرت مہوتسو کے تحت تیسرے او این جی سی دستکاری پروجیکٹ کا آغاز کیا
آسام ہینڈلوم پروجیکٹ کے تحت 100کاریگروں کو تربیت اور مدد فراہم کی جائے گی
مقامی بُنکروں کو فائدہ اور دیہی معیشت کو بڑھاوا ملے گا
پیٹرولیم اور قدرتی گیس و محنت اور روزگار کے وزیر مملکتجناب رامیشور تیلی نے ویڈیو کانفرنس کے توسط سے 6؍اگست 2021ء کو او این جی سی سے امداد یافتہ دستکاری پروجیکٹ ’اُجول آباہن‘کا مبارک آغاز کیا۔ اس پروجیکٹ کے تحت ہینڈلوم دستکاری میں آسام کے شیو ساگر ضلع کے بھٹیا پار کے 100 سے زیادہ کاریگروں کو مدد اور تربیت فراہم کی جائے گی۔
یہ پروجیکٹ سرکار کے ’آزادی کا امرت مہوتسو‘تقریب کے تحت چلایا جارہا ہے، جس کے تحت او ین جی سی نے اس سےپہلے ملک کی سودیشی دستکاری کی حمایت کرنے والے دو پروجیکٹ شروع کئے ہیں۔بھارت کی آزادی کے 75ویں سال کو دیکھتے ہوئے پیٹرولیم اور قدرتی گیس وزارت کے تحت عوامی اداروں نے آزادی کے ہر سال کو منانے کےلئے 75پروجیکٹوں میں مدد کا ذمہ لیا ہے۔ان 75پروجیکٹوں میں سے او این جی سی 15پروجیکٹوں میں مدد فراہم کررہی ہے، جنہیں 15اگست 2022ء تک جاری رکھا جائے گا۔او این جی سی کی تیسری پہل پہلے مرحلے کا حصہ ہے، جس کے تحت توانائی شعبے کی یہ اہم کمپنی 5پروجیکٹوں کا آغار کرے گی۔
وزیر مملکت جناب تیلی نے کہا کہ آسام ہینڈلوم پروجیکٹ کی لاگت 26لاکھ روپے سے زیادہ ہے اور یقین ظاہر کیا کہ اس سے مقامی بُنکروں کو کافی فائدہ ہوگا اور ساتھ ہی ساتھ دیہی معیشت کو بڑھاوا ملے گا۔ انہوں نے کہا کہ ان پروجیکٹوں کے توسط سے مصنوعات کی پیداوارمیں اضافہ کرنے کےلئے تکنیکی ترقی اہم ہے۔انہوں نے امید ظاہر کی کہ اواین جی سی کے ذریعے قائم کی جانےو الی مثال سے دوسرے عوامی اداروں کو آگے آنے اور ملک میں ایسے فائدہ مند پروجیکٹوں کو مدد کرنے کی تحریک ملے گی۔
اس موقع پر پیٹرولیم کے سیکریٹری جناب ترون کپور نے کہا کہ یہ بات قابل ستائش ہے کہ او این جی سی اس انوکھی سی ایس آر پروجیکٹ کے توسط سے دیہی علاقوں میں دستکاری کو فروغ دینے کے کام کے ساتھ روزگار پیدا کررہی ہے۔انہوں نے کہا کہ پروجیکٹوں میں شامل صلاحیت پر مبنی تربیت ملک کے محروم طبقات کو بااختیار بنانے کی سمت میں ایک بڑی چھلانگ ہے۔
وہیں او این جی سی کے سی ایم ڈی جناب سبھاش کمار نے کہا کہ سرکار کے آزادی کے 75ویں سال کی تقریب کے ایک حصے کی شکل میں اس طرح کا سی ایس آر پروجیکٹ کی میزبانی کرنا کمپنی کے لئے فخر اور اعزاز کی بات ہے۔انہوں نے کہا کہ او این جی سی ہمیشہ اپنے کام کے علاقوں میں اور اس کے آس پاس کی مقامی برادریوں کی حمایت کرتی رہی ہے اور آگے بھی کرتی رہے گی۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 185.74 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعال معاملوں کی تعداد 11,058 ہے۔
فی الحال زیر علاج مریضوں کی شرح 0.03 فیصد ہے۔
سردست ملک میں شفایابی کی شرح 98.76 فیصد ہے۔
گزشتہ 24 گھنٹوں کے دوران 929 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,25,03,383 ہوگئی ہے۔
پچھلے 24 گھنٹوں کے دوران 861 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 79.41 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 2,71,211 ٹیسٹ کئے گئے۔
وزارت دفاع
ڈیف ایکسپو 2022 کی ‘بندھن’ تقریب کے دوران ڈی آر ڈی او کے ذریعے 10 دیسی ٹیکنالوجیز کی منتقلی کے لئے 13 صنعتوں کو 16 لائسنس معاہدے سونپے گئے
دفاعی تحقیق و ترقی کی تنظیم  نے 20 اکتوبر ، 2022 ء کو گجرات کے گاندھی نگر میں 12ویں ڈیف ایکسپو کی ‘ بندھن ’ تقریب کے دوران 13 صنعتوں کو ڈی آر ڈی او کی تیار کردہ 10 ٹیکنالوجیز کے لئے ٹیکنالوجی کی منتقلی کے 16 لائسنسنگ معاہدے  سونپے ۔ وزیر دفاع جناب راج ناتھ سنگھ نے تقریب کی صدارت کی، جس میں کل 451 مفاہمت نامے ، ٹیکنالوجی کے معاہدوں کی منتقلی اور پروڈکٹ لانچ کئے گئے ، جس میں 451 میں سے 345 مفاہمے نامے ، 42 بڑے اعلانات، 46 مصنوعات کا اور 18 ٹی او ٹیز شامل ہیں ۔ اس میں گجرات کی طرف سے 28 مفاہمت نامے اور ایک پروڈکٹ کا لانچ کیا گیا ۔ اس میں 1.5 لاکھ کروڑ روپئے کی سرمایہ کاری کا تخمینہ لگایا گیا ہے۔ بھارتی فضائیہ اور ہندوستان ایروناٹکس لمیٹیڈ نے 6,800 کروڑ روپئے کی لاگت کے 70 دیسی ایچ ٹی ٹی – 40 تربیتی طیاروں کے کنٹریکٹ کو حتمی شکل دی ۔
ڈی آر ڈی او کی طرف سے منتقل کی گئی ٹیکنالوجیوں کا تعلق الیکٹرانکس، لیزر ٹیکنالوجی، اسلحہ سازی، مادی سائنس، جنگی گاڑیاں، بحری نظام اور سینسر وغیرہ کے شعبے سے ہے ۔ مصنوعات میں ہینڈ ہیلڈ گراؤنڈ پینیٹریٹنگ ریڈار ، اَن ایکسپلوڈیڈ آرڈیننس ہینڈلنگ روبوٹ ، سیمی سالڈ میٹل  پروسیسنگ ٹیکنالوجی برائے ایلومینیم مرکبات، ہائی آکسیڈیٹیو اور تھرمل اسٹیبلٹی آئل  ، جنگی گاڑیوں کے لئے نیوکلیئر شیلڈنگ پیڈ، ٹینک شکن ایپلی کیشن کے لئے 120 ایم ایم ٹینڈم وار ہیڈ سسٹم، ہائی انرجی میٹریل  ، لیزر - بیسڈ اینڈ گیم فیوز، ملٹی کلو واٹ لیزر بیم ڈائریکٹنگ آپٹیکل چینل ، شکتی ای ڈبلیو سسٹم شامل ہیں ۔ یہ اعلیٰ ٹیکنالوجی پروڈکٹس حکومت کے ‘ آتم نربھر بھارت ’ مہم کو تقویت فراہم کریں گے اور مسلح افواج کی آپریشنل صلاحیتوں کو بڑھانے کے علاوہ خود کفالت کے ذریعے دفاعی مینوفیکچرنگ سیکٹر کو فروغ دیں گے ۔
اس تقریب میں گجرات کے گورنر جناب اچاریہ دیوورت، رکشا راجیہ منتری جناب اجے بھٹ، چیف آف ڈیفنس اسٹاف جنرل انیل چوہان، چیف آف دی ایئر اسٹاف ایئر چیف مارشل وی آر چودھری، چیف آف دی نیول اسٹاف ایڈمرل آر ہری کمار، چیف آف آرمی اسٹاف جنرل منوج پانڈے، دفاع کے سیکریٹری ڈاکٹر اجے کمار اور ڈیفنس کے او ایس ڈی جناب گریدھر ارامانے نے شرکت کی۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 11760
(Visitor Counter : 78
خواتین اور بچوں کی ترقیات کی وزارت
قومی ادارہ برائے عوامی تعاون اور اطفال کی ترقی نے اترپردیش میں
پوشن 2.0 کے تحت آنگن واڑی خدمت اسکیم میں حالیہ ترقی کے موضوع پر تربیتی پروگرام کا اہتمام کیا
قومی ادارہ برائے عوامی تعاون اور اطفال کی ترقی  نے لکھنؤ اترپردیش میں پوشن 2.0 کے تحت آنگن واڑی خدمت اسکیم میں حالیہ ترقی کے عنوان پر ایک تربیتی پروگرام کا اہتمام کیا۔
اس پروگرام کے اہم مقاصد یہ تھے:
- ابتدا ئی بچپن کی ترقی اور تعلیم ، اطفال اور خواتین کے لئے تغذیہ اور صحت کی نگہداشت میں تصورات اور حالیہ ترقیات پرغٰور کرنا ۔
- دوسرے محکمہ جاتی پروگرام کے ساتھ اقدام پر مبنی ہم آہنگی پرغور کرنا۔
- ضلعی سطح پر خصوصی ضروریات کی شناخت کے بارے میں تربیت فراہم کرنا اور نتائج پر مبنی ایکشن پلان کی ترقی ۔
خوراک کی ڈبہ بندی کی صنعتوں کی وزارت
محتر مہ ہرسمرت کو بادل کی صدارت میں آئی ایم اے سی میٹنگ میں ڈبہ بند خوراک کے شعبے کے لئے 301.54 کروڑ روپے مالیت کے دس پروجیکٹ منظور کئے گئے
نئی دہلی، 5 مارچ / ڈبہ بند خوراک کےصنعتوں کی مرکزی وزیر محترمہ ہرسمرت کور بادل کی صدارت میں نئی دہلی میں منعقدہ بین وزارتی منظوری کمیٹی کی ایک میٹنگ میں 301.54 کروڑ روپے مالیت کے دس پروجیکٹ منظور کئے گئے جن میں کل امدادی رقم 67.29 کروڑ روپے ہے۔ ان پروجیکٹوں کی منظوری ڈبہ بند خوراک کی صنعتوں کی وزارت کی کسان سمپدا یوجنا کی‘‘ ایگروپروسیسنگ کلسٹر اسکیم’’ کے تحت دی گئی ہے۔ ان پروجیکٹوں سے دس ہزار لوگوں کے لئے روزگار کے مواقع پیدا ہونے کا امکان ہے اور تقریباً 40 ہزار کسانوں کو فائدہ پہنچے گا۔
ڈبہ بند خوراک کی صنعتوں کے وزیر نے کہاکہ گزشتہ 15 دنوں میں ڈبہ بند خوراک کی صنعتوں کی وزارت نے 707 کروڑ روپے مالیت کے سرمایہ کاری کی سہولت فراہم کرائی ہے۔ ڈبہ بند خوراک کی وزارت کے ذریعہ حکومت کاروبار میں سرمایہ کاری کی حوصلہ افزائی کی تمام کوششیں کررہی ہے۔ ڈبہ بند خوراک کی صنعتوں میں خود کار طریقہ سے 100 فی صد ایف ڈی آئی کی اجازت ہے اور ہندستا ن میں تیار کئے گئے اور /یا پیدا کی گئی اشیائے خوردنی کے سلسلہ میں ای-کامرس سمیت ٹریڈنگ کے لئے منظوری کے ذریعہ بھی سو فی صد ایف ڈی آئی کی اجازت ہے۔ اس سلسلہ میں 100 کروڑ روپے تک کے سالانہ کاروبار والے ایف پی او کے ذریعہ زراعت میں فصل کی کٹائی کے بعد اس کی قیمت میں اضافے کی سرگرمیوں سے حاصل شدہ منافع کے لئے انکم ٹیکس سے سو فی صد چھوٹ دی گئی ہے۔
آئی ایم اے سی نے 4 مارچ 2020 کو منعقدہ میٹنگ میں کلسٹر اسکیم کے تحت تمل ناڈو کے 8 اضلاع میں 230 کروڑ روپے مالیت کے8 پروجیکٹ منظور کئے ہیں۔ ان پروجیکٹوں میں دیہی علاقوں میں روزگار کے مواقع کے ساتھ لوگوں کو براہ راست اور بالواسطہ روزگار فراہم کرانےپر خصوصی توجہ دی جائے گی۔ ان پروجیکٹوں سے اس خطے میں تقریباً 8 ہزار لوگوں کے لئے روزگار کے مواقع پیدا ہونے اور 32 ہزار کسانوں کو فائدہ پہنچنے کا امکان ہے۔
وزارت نے مرکزی حکومت سے مالی امداد حاصل کرنے والے زرعی صنعت کاروں کے ذریعہ ڈبہ بند خوراک کی صنعتیں قائم کئےجانے کی حوصلہ افزائی کرنے کے لئے ایف پی اوز ، ٹھیکہ کاشت وغیرہ کے بارے میں پالیسی اور ڈبہ بند خوراک سے متعلق اپنی پالیسی رکھنے کے لئے ڈبہ بند خوراک کے شعبے میں تمل ناڈو حکومت کے سرگرم نظریئے پر اطمینان کا اظہار کیا۔
اس اسکیم کا مقصد جدید بنیادی ڈھانچہ کے ساتھ وسائل سے آراستہ سپلائی چین کے ذریعہ پروسیسرز اور بازاروں کو پیداوار کرنے والے /کسانوں کے گروپوں سے جوڑنے کے کلسٹر نظریئے کی بنیاد پر ڈبہ بند خوراک کی اکائیاں قائم کرنے کے لئے صنعت کاروں کے گروپوں کی حوصلہ افزائی کے لئے جدید بنیادی ڈھانچہ اور مشترکہ سہولیات تیار کرنا ہے۔ مشترکہ بنیادی ڈھانچے کی تیاری کے ساتھ ساتھ یہ یونٹیں قائم کی جائیں گی۔
۔۔۔۔۔۔۔۔۔۔۔
م ن۔ ا گ۔ ج۔
U- 1066
(Visitor Counter : 117
وزارت دفاع
آئی این ایس ترکش - طویل رینج کی بیرون ملک تعیناتی
جبوتی کا دورہ اور سوڈان بحریہ کے ساتھ سمندری شراکت داری مشق
بھارتی بحریہ کے اسٹیلتھ فریگیٹ آئی این ایس ترکش نے اپنی طویل رینج کی بیرون ملک تعیناتی کے ایک حصے کے طور پر جبوتی کا دورہ کیا اور اس کے بعد سوڈان بحریہ کے ساتھ سمندری شراکت داری کی مشق کی۔ یہ جہاز برازیل کے ریو ڈی جنیریو میں تعیناتی پر ہے، جس کا مقصد یوم آزادی کے موقع پر آزادی کا امرت مہوتسو کے ایک حصے کے طور پر جنوبی امریکہ میں ساتھ ساتھ ترنگا لہرانا ہے۔
اسٹریٹجک طور پر اہم بندرگاہ پر، جہاز کے کمانڈنگ آفیسر کیپٹن ابراہم سیموئل نے جبوتی میں بھارت کے سفیر جناب رام چندرن چندرمولی سے ملاقات کی۔ بھارتی بحریہ اپنے مشن پر مبنی تعیناتی کے فلسفے کے ایک حصے کے طور پر خلیج عدن کے علاقے میں مسلسل موجودگی کو برقرار رکھتی ہے۔
آئی این ایس ترکش نے 7 جولائی 2022 کو سوڈان نیول بیس کے قریب بحیرہ احمر میں سوڈان بحری جہاز الماز  اور نیمر  کے ساتھ سمندری شراکت داری کی مشق بھی کی۔ اس مشق نے پروفیشنلز تجربات کے تبادلے اور دونوں ممالک کے درمیان سمندری تعاون کو مضبوط کرنے کا موقع فراہم کرایا۔
آئی این ایس ترکش ایک جدید ترین پلیٹ فارم ہے اور اس میں ہتھیاروں سے متعلق سینسر نصب ہیں جو اسے ہر جہت میں خطرات سے نمٹنے کے قابل بناتے ہیں۔ یہ جہاز بھارتی بحریہ کے مغربی بیڑے کا حصہ ہے اور فلیگ آفیسر کمانڈنگ اِن چیف، ویسٹرن نیول کمانڈ کی آپریشنل کمانڈ کے تحت کام کرتا ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U- 7385
(Visitor Counter : 108
ارضیاتی سائنس کی وزارت
جنوب مغربی مانسون کی شمالی حد باڑھ میر، بھیلواڑہ، دھولپور، علی گڑھ، میرٹھ، امبالہ اور امرتسر سے ہو کر گزرے گی
نئی دہلی،24؍ جون : بھارت کے محکمہ موسمیات کی موسم سے متعلق پیش گوئی کے مطابق
ملک گیر سطح پر موسم کا حال 
- جنوب مغربی مانسون  کی شمالی حد کی جانب پیش قدمی جاری ہے اور یہ مانسون باڑھ میر، بھیلواڑہ، دھول پور، علی گڑھ، میرٹھ، امبالہ اور امرتسر سے 26 ڈگری شمال طول البلد اور 70 ڈگری مشرق عرض سے طول سے گزرے گا۔
- جنوب مغربی مانسون کی راجستھان ، مغربی اترپردیش ، ہریانہ، چنڈی گڑھ ، دہلی اور پنجاب کی طرف مزید پیش قدمی ، سسٹ ہونے کا امکان ہے اور بڑے پیمانے پر ماحول ساز گار نہیں ہے اور پیش گوئی کی مدت کے دوران خطے میں خاطر خواہ بارش کے لئے کسی ساز گار ماحول کا اشارہ یا ہوائی چلنے کی کوئی پیش گوئی نہیں کی گئی ہے۔
- شمالی پنجاب سے خلیج بنگال کے شمال مشرق تک پورے ہریانہ ،مغربی اترپردیش، شمالی جھارکھنڈ میں سمندری سطح پر ہوا کا دباؤ ک حلقہ موجود ہے۔
- طوفان کی گردش جو جنوب مغربی بہار اور اس سے متصل جنوب مشرقی، اتر پردیش میں تھی ، اب جھارکھنڈ اور اس کے آس پاس کے علاقوں پر مرکوز ہے اور یہ سمندری سطح سے جنوب مغربی اونچائی کی سمت تقریبا 5.8 کلو میٹر اوپر آگے بڑھ گئی ہے۔
- طوفان گردش سے ہوا کا کم دباؤ رکھنے والا جو حلقہ جنوب مغربی بہار اور اس سے متصل جنوب مغربی اترپردیش سے جنوب چھتیس گڑھ کی جانب بڑھ گیا تھا اور اب یہ جنوب ساحلی آندھرا پردیش کو پار کرکے اندرونی اڈیشہ میں مرکوز ہے اور سمندری سطح سے ایک اعشاریہ پانچ کلو میٹر بلندی پر بڑھ گیا ہے۔
- جھارکھنڈ پر سمندری طوفان کی گردش مشرق مغرب سے گزر کر شمالی گجرات اور پورے شمالی چھتیس گڑھ کی جانب پیش قدمی کر گئی ہے اور سمندری سطح سے یہ 3.1 کلو میٹر اوپر پر مرکوز ہے۔
- شمال مشرقی راجستھان اور اس کے آس پاس کے علاقوں پر ایک طوفانی حلقہ موجود ہے اور یہ سمندری سطح سے 1.5 کلو میٹر تک بڑھ گیا ہے۔
- شمال مشرق اور اس سے متصل شمال مغربی بحر عرب سے 5.8 کلو میٹر اوپر طوفانی گردش کا مطلب ہے کہ سمندری سطح پر اس کا اثر کم ہوا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-5847
(Visitor Counter : 120
سماجی انصاف اور تفویض اختیارات کی وزارت
قوم نے آج ڈاکٹر بی آر امبیڈ کر کو ان کے 63ویں مہاپری نروان دِوس پر خراج عقیدت پیش کیا
نئیدہلی06دسمبر۔صدرجمہوریہ جناب رام ناتھ کووند نے بھارت رتن باباصاحب ڈاکٹر بھیم راؤ امبیڈکر کو ان کے 63ویں مہاپری نروان دوس پر خراج عقیدت پیش کرنے میں قوم کی قیادت کی ۔انہوں نے آج صبح پارلیمنٹ ہاؤس کے احاطے میں سنسد بھون کے احاطے میں باباصاحب کے مجسمے پر گلہائے عقیدت نذر کئے ۔
نائب صدرجمہوریہ جناب ایم وینکیا نائیڈو ،وزیر اعظم جناب نریندر مودی اور لوک سبھا کی اسپیکر محترمہ سمترا مہاجن نےبھی بھارت کے آئین کے معمار ڈاکٹر امبیڈکر کو خراج عقیدت پیش کیا۔
جن دیگر رہنماؤں نے باباصاحب کو گلہائے عقیدت پیش کئے ، ان میں سماجی انصاف اورتفویض اختیارات کے مرکزی وزیر ڈاکٹر تھاور چند گہلوت ،سماجی انصاف اورتفویض اختیارات کے مرکزی وزیر مملکت جناب رام داس اٹھاولے ، جناب کرشن پال گرجر ، جناب وجے سانپلا اور دیگرشخصیات بھی شامل ہیں۔
یہ تقریب امبیڈ کر فاؤنڈیشن نے منعقد کی تھی ،جو سماجی انصاف اورتفویض اختیارات کی وزارت کے ماتحت ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-6077
(Visitor Counter : 59
بجلی کی وزارت
بجلی اورنئی اورقابل تجدید توانائی کے مرکزی وزیرنے ستلج جل ودیوت نگم لمیٹڈ کا جائزہ لیا
نئی دہلی ،8؍اکتوبر:بجلی اورنئی اورقابل تجدید تواائی کے مرکزی وزیرجناب آرکے سنگھ نے آج ستلج جل ودیوت نگم لمیٹڈ  کی کارکردگی کاجائزہ لیا۔ اس موقع پر بجلی کی وزارت کے سکریٹری اورسینئرافسران اورایس جے یو این لمیٹڈ کے سی ایم ڈی اور سرکردہ عہدیداربھی موجودتھے ۔
ایس جے وی این لمیٹڈ نے اپنے پروجیکٹ کی تفصیلات ، جاری پروجیکٹوں کی تازہ صورت حال ، سی اے پی ای ایکس سے متعلق اہداف ، مفاہمت نامے سے متعلق اہداف ، مالیاتی حصولیابیوں ایچ آرسے متعلق امور اورکاروبار میں توسیع سے متعلق منصوبوں کے بارے میں ایک تفصیلی پریزنٹیشن دیا۔
وزیرموصوف ے ایس جے وی این لمیٹڈ کو ہدایت کی کہ وہ بجلی کی تیاری اورترسیل سے متعلق اپنے تمام پروجیکٹو ں میں ملک کے اندر ہی تیارکردہ مصنوعات کے استعمال کو ترجیح دیں اوراپنے کاروبار کی توسیع کے عمل میں تیزی لائیں ۔ نیپال اور بھوٹان میں پن بجلی پروجیکٹوض کی ترقی پرخاص طورپر زور دیاگیا۔
وزیرموصوف نے ملک میں توانائی کی منتقلی کے لئے پن بجلی کی ضرورت کو اجاگرکیا۔ انھوں نے یہ بھی ہدایت کی کہ بجلی تیارکرنے والے سی پی ایس یو ایس کھلی رسائی کے ذریعہ منڈی کے مختلف پہلوؤں کا جائزہ لے کرترسیلی کمپنیوں ، ڈسکامس کے علاوہ بھی دیگر متبادل کی تلاش شروع کرنے کی ضرورت ہے ۔
جناب سنگھ نے نیپال میں 900میگاواٹ کے ارون -3پن بجلی پروجیکٹ پرعمل درآمد میں ایس جے وی این کے ذریعہ کی گئی تیزی سے پیش رفت کی ستائش کی ۔
محنت اور روزگار کی وزارت
غیر منظم شعبے کے تین کروڑ سے زائد محنت کشوں نے ای- شرم پورٹل پر اپنا اندراج کرایا
چیف لیبر کمشنر  نے محنت کشوں کی تعلیم اور ترقی کا قومی بورڈ کی 177ویں گورننگ ادارے کی میٹنگ میں شرکت کی
سلیبی  کے بندوبست اور ہوائی اڈے کے ملازمین کی یونین کی نمائندگی میں، اُن کے کانٹریکٹ پر رکھے گئے ملازمین کے درمیان معاہدہ نامہ پر دستخط کئے گئے
محنت اور روز گار کے مرکزی وزیر جناب بھوپندر یادو نے آج ایک ٹوئیٹ پیغام میں یہ جانکاری دی کہ ملک بھر میں تین کروڑ سے زیادہ افراد نے ای- شرم پورٹل پر اپنا اندراج کرایا ہے، جو ملک میں غیر منظم محنت کشوں کا پہلا قومی ڈاٹا بیس  ہے۔
اس سے قبل آج وزارت کے تحت ایک خود مختار ادارہ دتّو پنت ٹھینگڑی قومی محنت کشوں کی تعلیم اور ترقی کے بورڈ کی 177 ویں گورننگ ادارے کی میٹنگ اور 78 ویں سالانہ عام اجلاس کا حیدر آباد میں انعقاد کیا گیا۔ میٹنگ کی صدارت چیف لیبر کمشنر ، بھارت سرکار، جناب ڈی پی ایس نیگی کے ساتھ بورڈ کے چیئر مین جناب برجیش اُپادھیائے نے کی۔ اس دوران متعدد اہم فیصلے کئے گئے۔
غیر منظم محنت کشوں کو ایک الگ شناخت اور رتبہ فراہم کرنے والے ای- پورٹل کے بارے میں معلومات فراہم کرتے ہوئے جناب نیگی نے کہا کہ پہلے کووڈ – 19 وبا کے دوران ہمارے پاس غیر منظم محنت کشوں کو فائدہ پہنچانے کا کوئی ذریعہ نہیں تھا لیکن اب ای – شرم کارڈ ملک بھر میں سرکاری فائدہ حاصل کرنے کے لئے ایک واحد کارڈ کے طور پر کام کرے گا۔ یہ ’ایک ملک ، ایک کارڈ‘ ہوگا۔ انہوں نے بورڈ سے ای – شر م پورٹل پر اندراج کے بارے میں تفصیلات شامل کرنے اور ملک بھر میں غیر منظم محنت کشوں کو پورٹل پر اندراج کرانے کے فوائد کی تشہیر کرنے کو بھی کہا۔
ایک دیگر اہم پیش رفت میں 1019 کانٹریکٹ پر رکھے گئے محنت کشوں کو فائدہ پہنچاتے ہوئے سلیبی  کے بندو بست اور اُن کے کانٹریکٹ ملازمین کے درمیان دہلی میں ایک معاہدہ نامہ پر دستخط کئے گئے ۔ محنت کشوں کی نمائندگی ایئر پورٹ کے ملازمین کی یونین نے کی۔ ہر ملازم کو 58،400 روپے ملیں گے اور اس سال ملازمین کے درمیان کُل 60841600 روپے کی رقم تقسیم کی جائے گی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ع ح۔ ق ر
12744U-
(Visitor Counter : 136
جل شکتی وزارت
نالوں میں آلودہ پانی کا بہاؤ
جل شکتی کے مرکزی وزیر مملکت جناب بشویسور ٹوڈو نے آج لوک سبھا میں ایک تحریری جواب بتایاکہ یہ ریاستوں/ مرکز کے زیر انتظام علاقوں، مقامی اداروں اور صنعتی اکائیوں کی ذمہ داری ہے کہ وہ دریا اور دیگر آبی ذخائر، ساحلی پانی یا زمین میں صنعتی فضلے کو خارج کرنے سے پہلےسیوریج ٹریٹمنٹ پلانٹس / ایفلوئنٹ ٹریٹمنٹ پلانٹ / کامن ایفلوئنٹ ٹریٹمنٹ پلانٹس  میں سیوریج اورصنعتی فضلہ کےمقررہ اصولوں کے مطابق ٹریٹمنٹ کو یقینی بنائیں تاکہ آلودگی کی روک تھام کی جاسکے۔
وزارت، نیشنل ریور کنزرویشن پلان  کی مرکزی اسپانسروالی اسکیم کے ذریعے ریاستوں اورمرکز کے زیر انتظام علاقوں کی کوششوں کو مالی اورتکنیکی مدد فراہم کر رہی ہے تاکہ لاگت کی حصہ داری کی بنیاد پر دریائے گنگنا اور اس کی معاون ندیوں کو چھوڑ کر دریاؤں کے شناخت شدہ حصوں میں آلودگی کو کم کیا جاسکے۔ این آر سی پی کے تحت منظور کیے جانے والے آلودگی میں کمی کے مختلف پروجیکٹوں میں سیوریج نیٹ ورکس، انٹرسیپشن اور ڈائیورشن ورکس، سیوریج ٹریٹمنٹ پلانٹس  وغیرہ شامل ہیں۔
ریاستوں اور مرکز کے زیر انتظام علاقوں کی جانب سے شہروں ،قصبوں کے ساتھ ساتھ آلودہ دریا کے حصوں میں آلودگی میں کمی کے کاموں کے لئے تجاویز وقتاً فوقتاً این آرسی پی کے تحت غور و خوض کے لئے حاصل ہوتی ہیں۔ اور ان کی ترجیحات،این آر سی پی رہنما خطوط کے مطابق توثیق ، منصوبہ کے فنڈز کی دستیابی کی بنیاد پر لاگت کی حصہ داری کی منظوری دی جاتی ہے ۔ اس اسکیم کے تحت، پنجاب میں تین دریاؤں یعنی گھگر، ستلج اور بیاس کے تحفظ کے لیے کل 20 کروڑ روپے کی لاگت سے منظوری دی گئی۔ 774.43 کروڑ ان اسکیموں کے نفاذ کے ساتھ، اب تک 18 قصبوں میں 663.20 ایم ایل ڈی سیوریج ٹریٹمنٹ کی گنجائش پیدا ہو چکی ہے۔
ماحولیات کے تحفظ کےقانون ، 1986 اور پانی میں آلودگی کی روک تھام اور کنٹرول کے قانون 1974 کی دفعات کے مطابق، صنعتی اکائیوں کو ایفلوئنٹ ٹریٹمنٹ پلانٹس  لگانے اور ان کے اخراج سے پہلے طے شدہ ماحولیاتی معیارات کی تعمیل کرنے کے لیے ان کے فضلے کو ٹریٹ کرنے کی ضرورت ہے اور یہ کام دریا اور آبی اداروں میں صنعتی فضلے کو خارج کرنے سے پہلے کیا جائے۔
اس کے علاوہ ملک میں آلودہ ندیوں کی بحالی کے سلسلے میں اصل درخواست نمبر 673/2018 میں نیشنل گرین ٹربیونل  کے احکامات کی تعمیل کرتے ہوئے ، ریاستوں/ مرکز کے زیر انتظام علاقوں کوسی پی سی بی کے ذریعہ نشاندہی کئے گئے اپنے دائرہ اختیار میں آلودہ حصوں کی بحالی کے لئے منظور شدہ ایکشن پلان نافذ کرنے کی ضرورت ہے۔ اوراسے 2018 کی ان کی رپورٹ میں مقررہ وقت کے اندر شائع کیا گیا ہے۔ این جی ٹی کے احکامات کے مطابق، آبی وسائل، دریاکی ترقی اور گنگا کی بحالی، کی جل شکتی کی وزارت کے سکریٹری کی جانب سے ریاستوں/ مرکز کے زیر انتظام علاقوں میں اور مرکزی سطح پر بھی ایکشن پلان پر عمل آوری کا باقاعدہ جائزہ لیا جاتا ہے۔
پنجاب آلودگی کنٹرول بورڈ کی طرف سے فراہم کردہ معلومات کے مطابق،19.08.2021 کو پنجاب کی حکومت کی طرف سے پنجاب کے محکموں کے شراکتداروں کے ساتھ امرتسر کے معزز ممبر پارلیمنٹ کی سربراہی میں حکومت نے ایک ٹاسک فورس بنائی گئی ہےتاکہ تنگ ڈھاب ڈرین کی صفائی اور بحالی کے لیے ایک منصوبہ تیارکیا جاسکے۔اس ٹاسک فورس میں محکموں کے شراکتداروں کو ممبروں کی حیثیت سے شامل کیا گیا ہے۔
وزارت دفاع
ڈی اے سی نے بھارتی صنعت کے ذریعے دفاعی ساز و سامان تیار کرنے کے عمل کو آسان بنایا؛ اس نے ایسالٹ رائفل اور کاربائن کی 3547 کروڑ روپئے مالیت کی خریداری کی منظوری دی
نئی دہلی،17/جنوری۔ وزیر دفاع محترمہ نرملا سیتا رمن کی صدارت میں دفاعی ساز و سامان کی کونسل  نے میٹنگ کی اور ‘میکII’ عمل کو آسان بنایا، جس کے تحت بھارتی صنعت کے ذریعے دفاعی ساز و سامان بنانے اور تیار کرنے میں اپنائے جانے والے رہنما خطوط بتائے گئے ہیں۔ ڈی اے سی نے 72400 ایسالٹ رائفلس اور 93895 کاربائن، تیزی سے خریدے جانے کی بھی منظوری دی۔ یہ خریداری 3547 کروڑ روپئے سے کی جائے گی، جس کا مقصد دفاعی افواج کو سرحدوں پر فوجیوں کی تعیناتی کے لئے ان کی فوری ضرورتوں کو پورا کئے جانے کا اہل بنانا ہے۔
دفاعی ساز و سامان کی تیاری میں نجی شعبے کی شراکت داری کی حوصلہ افزائی کے لئے اور میک اِن انڈیا پروگرام کو فروغ دینے کے لئے کونسل نے آج دفاعی ساز و سامان کی خریداری کے طریقہ کار کے ‘میکII’ زمرے میں اہم تبدیلیاں کیں۔ ‘میکII’ پروجیکٹ میں سرکاری رقوم کا استعمال نہیں ہے، اس بات پر غور کرتے ہوئے ڈی اے سی نے اسے صنعت دوست بنانے کے طریقے کو آسان بنایا ہے، جس پر حکومت کا کم سے کم کنٹرول ہو۔ نظرثانی شدہ عمل کے اہم نکات سے وزارت دفاع کو اس بات کی اجازت مل جائے گی کہ وہ ایسی تجاویز کو جو خود صنعت کی طرف سے بھیجی گئی ہیں، منظوری دے سکے، تاکہ بھارتی فوجوں کے لئے ساز و سامان تیار کیا جاسکے۔ ‘میکII’ پروجیکٹوں میں شمولیت کے لئے کم سے کم اہلیت کے طریقہ کار میں بھی نرمی کی گئی ہے، اس کے لئے کریڈٹ ریٹنگ سے متعلق شرائط ختم کردی گئی ہیں۔
پہلے کے ‘میکII’ طریقہ کار کے مطابق، ایک جیسا ساز و سامان تیار کرنے کے لئے محض دو وینڈروں کو منتخب کیا جاتا تھا، لیکن اب ان سبھی وینڈروں کو، جو اہلیت کے نرم کئے گئے طریقہ کار پر پورا اترتے ہیں، ایک جیسے ساز و سامان کی تیاری کے عمل میں شرکت کرنے کی اجازت ہوگی۔ اب وینڈروں کو تفصیلی پروجیکٹ داخل نہیں کرنی ہوگی۔ کونسل کی طرف سے ‘میکII’ پروجیکٹ کو منظوری دیئے جانے کے بعد سبھی منظوریاں، سروس ایچ کیو  کی سطح پر لی جائیں گی۔
ہینڈ ہولڈ صنعت اور اسٹارٹ اَپ، ایس ایچ کیو اب پروجیکٹ کو آسان بنانے والی ٹیمیں قائم کریں گے، تاکہ ڈیزائننگ اور تیاری کے مرحلے کے دوران ایس ایچ کیو اور صنعت کے درمیان ابتدائی مرحلوں پر کام کیا جاسکے۔ یہ ٹیمیں وینڈروں کو ان کی ضرورت کے مطابق تکنیکی معلومات، تجرباتی بنیادی ڈھانچہ اور دیگر سہولیات فراہم کریں گی۔ اگر فرد واحد یا کوئی کمپنی کوئی اختراعی انداز کا حل پیش کرتی ہے تو ایس ایچ کیو کو یہ اختیار حاصل ہوگا کہ اسے قبول کرلے اور وینڈر کے ترقیاتی اقدام کے لئے ضروری کارروائی مکمل کرے۔ ایس ایچ کیو کو اجازت ہوگی کہ وہ صنعتوں کے مابین رسائی حاصل کرنے اور بیداری میں اضافہ کرنے کے لئے نجی شعبے کے ڈومین ماہرین ؍ مشیروں کی خدمات وقتی طور پر حاصل کرلے۔
سب سے اہم بات یہ کہ اگر کسی پروجیکٹ کو منظوری دے دی گئی تو اسے وقت سے پہلے بند نہیں کیا جائے گا جب تک کہ وینڈر کی طرف سے کوئی غلطی نہ ہو، تاکہ اس بات کو یقینی بنایا جاسکے کہ کامیاب وینڈر نے اپنا کام مکمل کرلیا ہے۔
U-339
(Visitor Counter : 83